text: 13. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΓΕΩΡΓΙΑΣ Αριθ. 126730/Φ937 της 21/22 Οκτ. 1982 (ΦΕΚ Β΄ 837) (Διόρθ. Σφαλμ. στο ΦΕΚ Β΄ 958/25 Νοεμ.  1982) Ανασύνθεση Συλλογικού Οργάνου (Δ.Σ. του Οργανισμού Κωπαΐδας, Ν.Π.Δ.Δ.) αρμοδιότητας Υπουργείου Γεωργίας. Άρθρο μόνο.-1.Το προβλεπόμενο, από τις διατάξεις του Ν.Δ. 2488/53 «περί συστάσεως Οργανισμού Κωπαΐδος» Διοικητικό Συμβούλιο του Ο.Κ., ανασυντίθεται ως εξής: α)Από ένα υπάλληλο εκπρόσωπο της Δ/νσης Γεωργίας Βοιωτίας. β)Από ένα υπάλληλο εκπρόσωπο της Εποπτείας Εγγείων Βελτιώσεων Θηβών. γ)Από ένα υπάλληλο εκπρόσωπο της Διοίκησης Αγροφυλακής Βοιωτίας. δ)Από ένα υπάλληλο εκπρόσωπο της Δ/νσης Τεχνικής Υπηρεσίας Βοιωτίας. Και ε)Από τρία μέλη ως εκπρόσωποι των καλλιεργητών του Κωπαϊδικού πεδίου από τις περιφέρειες Λειβαδιάς – Ορχομενού, Θηβών και Λοκρίδας. 2.Του Συμβουλίου θα προεδρεύει ο κατά βαθμό ανώτερος υπάλληλος και μεταξύ ισοβάθμων ο αρχαιότερος. 3.Τα μέλη του Συμβουλίου ορίζονται με ισάριθμους αναπληρωτές με απόφαση του Υπουργού Γεωργίας. 4.Αναφορικά με τη λειτουργία και τις αρμοδιότητες του Συμβουλίου αυτού έχουν εφαρμογή οι διατάξεις του Ν.Δ. 2488/53 και κάθε συναφής διάταξη. 